ועדת הפנים והגנת הסביבה, כנסת 20, פרוטוקול מספר 464, 2017-07-24 10:20

דוד אמסלם: בוקר טוב, אני מתכבד לפתוח את ישיבת ועדת הפנים והגנת הסביבה.

דוד אמסלם: על סדר-היום: הצעת חוק לתיקון פקודת המשטרה (תיקון מס' 32) (התאמה תעסוקתית), התשע"ו-2016, מ/1060 – בקשה לדיון מחדש לפי סעיף 115 על הסתייגות של חברי הכנסת בני בגין ומיקי לוי לסעיף 24ז'.

<עידו בן-יצחק: זה על פתיחת הדיון.

<עידו בן-יצחק: יש בקשה לקיים דיון מחדש.

דוד אמסלם: מי נגד?

דוד אמסלם: מי נמנע?

זאב בנימין בגין: אנחנו בעד דיון.

דוד אמסלם: כדי שיהיה דיון.

דוד אמסלם: הצבעה בעד הרביזיה – פה אחד הרביזיה נתקבלה.

דוד אמסלם: הרביזיה נתקבלה.

דוד אמסלם: אני פותח את הדיון.

דוד אמסלם: הרביזיה היא לגבי סעיף 24ז'.

דוד אמסלם: יש הסכמה?

דוד אמסלם: תגיד את הנוסח, ועל זה אני מצביע.

יואל הדר: נושא בתפקיד המנוי בתוספת השנייה, אם שוכנעה הוועדה לפי סעיף 24ח, על יסוד מידע שהוצג בפניה, כי קיים חשש ממשי לאי-התאמתו של הנושא בתפקיד לסיווג התפקיד, כי המשך נשיאתו בתפקיד עלול לגרום נזק לשלום הציבור וביטחונו או לפגיעה באמון הציבור במשטרה, וכי בדיקת הפוליגרף נחוצה לצורך בחינת התאמתו לתפקיד, ובלבד שבוצעו לגבי הנבדק כל בדיקות ההתאמה לתפקיד האפשריות האחרות הנדרשות לצורך בירור החשש הממשי האמור.

רויטל סויד: המילה פגיעה באמון הציבור- - -

דוד אמסלם: שנייה.

דוד אמסלם: אני לא פותח.

רויטל סויד: אבל מה התיקונים שהיו שם?

דוד אמסלם: דקה.

דוד אמסלם: אני קודם כל רוצה להצביע על הרביזיה.

דוד אמסלם: מי בעד ההסתייגות של בני בגין – שירים את ידו.

דוד אמסלם: מי נגד?

דוד אמסלם: הצבעה בעד ההסתייגות – 4 נגד – 5 ההסתייגות לא נתקבלה.

מיקי לוי: אבל אתה לא מקבל את החשש הממשי?

דוד אמסלם: שנייה.

דוד אמסלם: עכשיו לגבי הפשרה שהיתה מי בעד הסעיף, כפי שיקראו אותו – זהו הפשרה.

רויטל סויד: אבל הסיפור של אמון הציבור.

<עידו בן-יצחק: אמון הציבור בפנים.

דוד אמסלם: הרי בני בסוף - חצי מההסתייגות, הם קיבלו את זה.

דוד אמסלם: מי בעד הסעיף, כפי שהקריא אותו יואל, שירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: הצבעה בעד הסעיף – 6 נגד – 4 נמנעים – אין הסעיף אושר.

דוד אמסלם: קיבלנו את הניסוח.

דוד אמסלם: עכשיו אני מביא את כל החוק – מי בעד החוק, כולל כל התיקונים - שירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: הצבעה בעד החוק – פה אחד חוק לתיקון פקודת המשטרה (תיקון מס' 32) (התאמה תעסוקתית), התשע"ו-2016, אושר.

דוד אמסלם: אני קובע שהחוק עבר.

דוד אמסלם: תודה רבה לכולם, הישיבה נעולה.